**PROJEKTO „JAUNIMUI PALANKIŲ SVEIKATOS PRIEŽIŪROS PASLAUGŲ (JPSPP) TEIKIMO MODELIO DIEGIMAS UKMERGĖS, ŠIRVINTŲ IR MOLĖTŲ SAVIVALDYBĖSE“ JUNGTINĖS VEIKLOS (PARTNERYSTĖS) SUTARTIS**

**2021 m. vasario**  **d.**

Ukmergė

**Ukmergės rajono savivaldybės visuomenės sveikatos biuras**, įstaigos kodas 302298267, atstovaujamas direktorės Vaidos Puodžiūnienės (toliau – Pareiškėjas), veikiančios pagal nuostatus,

ir

**Širvintų rajono savivaldybės administracija**, įstaigos kodas 188722373, atstovaujama administracijos direktorės Ingridos Baltušytės-Četrauskienės (toliau – Pirmasis partneris), veikiančios pagal Širvintų rajono tarybos 2020 m. rugsėjo 29 d. sprendimą Nr. 1-198,

ir

**Molėtų rajono savivaldybės administracija**, įstaigos kodas 188712799, atstovaujama administracijos direktoriaus Sigito Žvinio (toliau – Antrasis partneris), veikiančio pagal nuostatus,

visi kartu toliau vadinami **Šalimis**, o kiekvienas atskirai – **Šalimi, o Pirmasis ir Antrasis partneriai kartu – Partneriais,**

vadovaudamiesi Lietuvos Respublikos ir Islandijos, Lichtenšteino Kunigaikštystės ir Norvegijos Karalystės 2018 m. balandžio 24 d. susitarimo memorandumu dėl 2014–2021 m. Europos ekonominės erdvės finansinio mechanizmo įgyvendinimo (toliau – Memorandumas); 2014–2021 m. EEE finansinio mechanizmo įgyvendinimo reglamentu (toliau – Reglamentas), patvirtintu 2016 m. rugsėjo 8 d. EEE finansinio mechanizmo komiteto; 2014–2021 m. Europos ekonominės erdvės ir Norvegijos finansinių mechanizmų administravimo ir finansavimo taisyklėmis, patvirtintomis Lietuvos Respublikos finansų ministro 2018 m. lapkričio 12 d. įsakymu Nr. 1K-389 „Dėl 2014–2021 m. Europos ekonominės erdvės ir Norvegijos finansinių mechanizmų įgyvendinimo Lietuvoje“; Lietuvos Respublikos finansų ministerijos ir Europos ekonominės erdvės finansinio mechanizmo komiteto 2019 m. rugsėjo 3 d. sutartimi dėl 2014–2021 metų Europos ekonominės erdvės finansinio mechanizmo programos „Sveikata“ finansavimo ir 2014–2021 metų Europos ekonominės erdvės finansinio mechanizmo programos „Sveikata“ atviro kvietimo „Adaptuoto ir išplėsto jaunimui palankių sveikatos priežiūros paslaugų (JPSPP) teikimo modelio įdiegimas“ gairėmis pareiškėjams (toliau – Gairės) nuostatomis, bei

atsižvelgdami į tai, kad ketina įgyvendinti projektą „*Jaunimui palankių sveikatos priežiūros paslaugų (JPSPP) teikimo modelio diegimas Ukmergės, Širvintų ir Molėtų savivaldybėse*“ (toliau – **projektas**) ir, jei bus gautas finansavimas, bendradarbiauti vykdant veiklas, susijusias su jaunimui palankių sveikatos priežiūros paslaugų teikimo modelio diegimu Ukmergės, Širvintų bei Molėtų savivaldybėse, jaunimo sveikatos stiprinimu ir tarpžinybinio bendradarbiavimo vystymu, sudarė šią sutartį (toliau – **Sutartis**).

**1.** **SUTARTIES OBJEKTAS**

1.1. Šia Sutartimi Šalys susitaria sujungti organizacinį ir finansinį potencialą, profesines žinias bei įgūdžius, bendrai veikti rengiant ir teikiant projekto paraišką, įgyvendinant projektą.

1.2. Sutarties pagrindu nėra sukuriamas naujas juridinis asmuo. Šalys vadovaujasi Sutartyje įtvirtintomis nuostatomis bei galiojančiais Lietuvos Respublikos įstatymais ir kitais teises aktais.

**2. ŠALIŲ ĮSIPAREIGOJIMAI**

***2.1 Pareiškėjas įsipareigoja:***

2.1.1. pateikti projekto paraišką 2014–2021 m. Europos ekonominės erdvės (EEE) finansinio mechanizmo paramai gauti per Duomenų mainų svetainę (toliau – DMS[[1]](#footnote-1));

2.1.2. sudaryti projekto įgyvendinimo komandą, vykdyti projekto priežiūrą, koordinavimą bei užtikrinti, kad Partneriai būtų susipažinę su projekto turiniu, savo teisėmis ir pareigomis įgyvendinant projektą;

2.1.3. bendradarbiaujant su Partneriais, vykdyti projekto finansinių, apskaitos ir techninių dokumentų rengimą projekto tikslams pasiekti;

2.1.4. konsultuotis su Partneriais ir nuolat juos informuoti apie projekto įgyvendinimo eigą;

2.1.5. persiųsti Partneriams Centrin~~ė~~s projektų valdymo agentūros (toliau – CPVA) dokumentų kopijas (jei yra poreikis ir pageidavimas);

2.1.6. atidaryti ir administruoti atskirą projekto sąskaitą banke;

2.1.7. laiku ir nustatyta tvarka teikti mokėjimo prašymus CPVA;

2.1.8. laiku šalinti visus trūkumus bei pažeidimus, kuriuos nustatys CPVA;

2.1.9. organizuoti viešuosius pirkimus su visomis teisėmis, pareigomis ir atsakomybe, perkančiajai organizacijai numatytomis Lietuvos Respublikos viešųjų pirkimu įstatyme bei kituose teisės aktuose, sudarius sutartis, atsiskaityti pagal jas bei jas vykdyti;

2.1.10. kontroliuoti pasirašytos (-ų) su viešąjį konkursą laimėjusiu (-ių) dalyviu (-ių) sutarties (-ių) įgyvendinimą;

2.1.11. supažindinti Partnerius su projekto biudžetu (detalus projekto biudžetas nurodytas paraiškoje) ir jo pakeitimais bei atsiskaityti su Partneriais už projekto metu paraiškoje numatytas ir patirtas tinkamas finansuoti išlaidas, paskirstyti paramos sumą tarp Partnerių, netiesiogines išlaidas paskirstant proporcingai kiekvieno Partnerio gaunamoms tiesioginėms išlaidoms, kaip tai nustatyta šios Sutarties 4.4. punkte.

2.1.12. užtikrinti tinkamą projekto biudžeto paskirstymą. Tinkamos išlaidos paskirstomos Pareiškėjui ir Partneriams pagal projekto biudžetą. Pareiškėjo ir Partnerių patirtos išlaidos deklaruojamos CPVA pagal sudarytą mokėjimų prašymų teikimo grafiką. Gavus paramos lėšas, su Partneriais atsiskaitoma pervedimu per 5 kalendorines dienas.

2.1.13. atstovauti save ir Partnerius santykiuose su įgyvendinančiąja, tarpine ir kitomis institucijomis, kitais trečiaisiais asmenimis;

2.1.14. skelbti apie projekto įgyvendinimą viešosiose priemonėse;

2.1.15. užtikrinti JPSPP koordinacinio centro veiklos tęstinumą ne mažiau kaip 5 metus po projekto įgyvendinimo pabaigos;

2.1.16. saugoti visus su projekto įgyvendinimu susijusius dokumentus;

2.1.17. per ne ilgesnį kaip 2 mėnesių laikotarpį nuo projekto įgyvendinimo sutarties įsigaliojimo dienos įdarbinti JPSPP koordinatorių (-ius), kuris (-ie) organizuos „žemo slenksčio“, atvejo vadybos bei žmogaus teisių principais paremtas sveikatos priežiūros sveikatos stiprinimo, prevencijos, gydymo ir stebėsenos paslaugas koordinaciniame centre;

2.1.18. užtikrinti Jaunimo sveikatos interneto portalo (toliau ~~–~~ portalas) funkcionavimą bei jame esančios informacijos atnaujinimą;

2.1.19. pervesti Partneriams gauto projekto įgyvendinimui skirto avanso sumą, proporcingą Partneriams tenkančiomis biudžeto dalimis. Kiekvienas partneris bus atsakingas už savo avanso dalies tinkamą panaudojimą;

2.1.20. bendradarbiauti su kitomis organizacijomis organizuojant renginius, mokymus ir kitas veiklas jaunimui sveikatos tematika projekto įgyvendinimo metu ir po jo;

2.1.21. bendradarbiauti su Partneriais ir kitomis organizacijomis plėtojant mobilias JPSP paslaugas Šalių savivaldybėse projekto įgyvendinimo metu ir po jo;

2.1.22. vykdyti jaunimo sveikatos stebėseną ir analizę;

2.1.23. esant poreikiui, inicijuoti ir (ar) organizuoti su jaunimo sveikatos problemomis susijusias darbo grupes ar seminarus, susitikimus su visomis suinteresuotomis grupėmis – ir su paslaugų gavėjais ir teikėjais, ir su politikais ir administratoriais;

2.1.24. dalyvauti projekto įgyvendinimo metu organizuojamose veiklose: stovyklose, supervizijose bei mokymuose ir renginiuose;

2.1.25. skleisti informaciją jaunimui apie galimus sveikatos problemų sprendimo būdus ir priemones;

2.1.26. vykdyti tėvų ir jaunimo švietimą;

2.1.27. skelbti apie projekto įgyvendinimą viešosiose priemonėse.

***2.2. Projekto Partneriai įsipareigoja:***

2.2.1. skirti atsakingą (-us) asmenį (-is), dalyvausiantį rengiant ir įgyvendinant projektą;

2.2.2. laiku ir tinkamai pateikti informaciją ir duomenis, kurie būtini rengiant ir įgyvendinant projektą;

2.2.3. organizuoti viešuosius pirkimus su visomis teisėmis, pareigomis ir atsakomybe, perkančiajai organizacijai numatytomis Lietuvos Respublikos viešųjų pirkimų įstatyme bei kituose teises aktuose, sudarant sutartis, atsiskaityti pagal jas bei jas vykdyti;

2.2.4. kontroliuoti pasirašytos (-ų) su viešąjį konkursą laimėjusiu (-ių) dalyviu (-ių) sutarties (-ių) įgyvendinimą;

2.2.5. per ne ilgesnį kaip 2 mėnesių laikotarpį nuo projekto įgyvendinimo sutarties įsigaliojimo dienos įdarbinti JPSPP koordinatorių (-ius), kuris (-ie) organizuos „žemo slenksčio“, atvejo vadybos bei žmogaus teisių principais paremtas sveikatos priežiūros sveikatos stiprinimo, prevencijos, gydymo ir stebėsenos paslaugas koordinaciniame centre;

2.2.6. užtikrinti JPSPP koordinacinio centro veiklą ne mažiau kaip 5 metus pasibaigus projektui;

2.2.7. užtikrinti Jaunimo sveikatos interneto portalo funkcionavimą bei jame esančios informacijos atnaujinimą;

2.2.8. bendradarbiauti su kitomis organizacijomis organizuojant renginius, mokymus ir kitas veiklas jaunimui sveikatos tematika projekto įgyvendinimo metu ir po jo;

2.2.9. bendradarbiauti su Partneriais ir kitomis organizacijomis plėtojant mobilias JPSP paslaugas Šalių savivaldybėse projekto įgyvendinimo metu ir po jo;

2.2.10. vykdyti jaunimo sveikatos stebėseną ir analizę;

2.2.11. esant poreikiui, inicijuoti ir (ar) organizuoti su jaunimo sveikatos problemomis susijusias darbo grupes ar seminarus, susitikimus su visomis suinteresuotomis grupėmis – ir su paslaugų gavėjais ir teikėjais, ir su politikais ir administratoriais;

2.2.12. dalyvauti projekto įgyvendinimo metu organizuojamose veiklose: stovyklose, supervizijose bei mokymuose ir renginiuose;

2.2.13. skleisti informaciją jaunimui apie galimus sveikatos problemų sprendimo būdus ir priemones;

2.2.14. vykdyti tėvų ir jaunimo švietimą;

2.2.15. pateikti Pareiškėjui patirtų įgyvendinant projekto veiklas išlaidų apskaitos dokumentus ir kitus dokumentus dėl mokėjimų prašymų pateikimo CPVA;

2.2.16. skelbti apie projekto įgyvendinimą viešumo priemonėse;

2.2.17. projekto įgyvendinimo metu reguliariai konsultuotis su Pareiškėju ir nuolat jį informuoti apie projekto įgyvendinimo eigą;

2.2.18. sudaryti sąlygas tikrinti ir audituoti projekto ir su projektu susijusius dokumentus institucijoms, turinčioms teisę tai daryti įgyvendinant programą;

2.2.19. vykdyti kitas veiklas, susijusias su šiuo bendradarbiavimu ir patvirtintas projekto įgyvendinimo Sutartyje.

2. 3. Šalys, siekdamos bendro tikslo, nurodyto Sutarties 1.1 papunktyje, taip pat įsipareigoja:

2.3.1. bendradarbiauti rengiant, derinant ir teikiant visus dokumentus, susijusius su projekto paraiškos pateikimu ir projekto įgyvendinimu;

2.3.2. vykdyti visus su projekto įgyvendinimu susijusius finansinius veiksmus, vadovaujantis Lietuvos Respublikos ir 2014–2021 m. Europos ekonominės erdvės (EEE) finansinio mechanizmo paramai gauti bei Lietuvos Respublikos teises aktuose numatytais reikalavimais;

2.3.3. tinkamai ir laiku atlikti visus veiksmus, reikalingus bendrai veiklai vykdyti;

2.3.4. tinkamai vykdyti visus savo įsipareigojimus pagal Sutartį ir nesiimti jokių veiksmų, apsunkinančių Sutarties tikslo, nurodyto Sutarties 1.1. punkte, įgyvendinimą ar padaryti jį nepasiekiamą.

**3. ŠALIŲ ĮNAŠAI**

3.1. Šalys, siekdamos įgyvendinti šios Sutarties 1.1. punkte nurodytą tikslą, prisideda šiais įnašais:

3.1.1. Pareiškėjas:

3.1.1.1. teikia paraišką Lietuvos Respublikos 2014–2021 m. Europos ekonominės erdvės (EEE) finansinio mechanizmo paramai gauti;

3.1.1.2. prisideda prie projekto įgyvendinimo žmogiškaisiais ištekliais;

3.1.1.3. solidariai padengia netinkamas, tačiau projektui įgyvendinti būtinas išlaidas, kurių nepadengs projektui skirtas finansavimas (jeigu tokių bus).

3.2.2. Partneriai:

3.2.2.1. prisideda prie projekto įgyvendinimo žmogiškaisiais ištekliais;

3.2.2.2. įgyvendina veiklas, numatytas projekto finansavimo ir administravimo sutartyje.

**4. IŠLAIDOS IR NUOSTOLIAI**

4.1. Kiekviena Šalis padengia nuosavomis lėšomis išlaidas, kaštus, mokesčius, susijusius su šios Sutarties tinkamu vykdymu.

4.2. Bendros išlaidos (jei tokių yra) bei nuostoliai, atsiradę kaip jungtinės veiklos rezultatas, padengiamos solidariai visų Šalių.

4.3. Tinkamos finansuoti kiekvienos Šalies išlaidos, suplanuotos projekto paraiškoje ir patirtos projekto įgyvendinimo metu, finansuojamos projekto paramos lėšomis.

4.4. Projekto netiesioginės išlaidos apskaičiuojamos taikant fiksuotojo dydžio normą. Didžiausia leistina netiesioginių išlaidų suma negali viršyti 15 proc. visų tinkamų darbo užmokesčio išlaidų (MAFT 276.3.2 punktas).

**5. ŠALIŲ SUSITARIMAI**

5. Šalys susitaria:

5.1. projektą įgyvendinti per laikotarpį, kuris bus numatytas projekto finansavimo ir administravimo sutartyje.

5.2. teikti viena kitai pagalbą visais organizaciniais ir administraciniais klausimais, susijusiais su Sutarties vykdymu, ir visokeriopai bendradarbiauti vykdant Sutartį.

5.3. laiku šalinti visus trūkumus bei pažeidimus, kurie bus nustatyti CPVA, pateikti laiku ir tinkamus atsakymus į jos paklausimus.

5.4. projekto įgyvendinimo metu per teisės aktais nustatytą laikotarpį po projekto įgyvendinimo pabaigos bendradarbiauti rengiant ataskaitas, teikti visus reikiamus duomenis, užtikrinti projekto veiklų tęstinumą.

5.5. sudaryti sąlygas tikrinti ir audituoti projektą ir su projektu susijusius dokumentus institucijoms, turinčioms teisę tai daryti įgyvendinant programą~~.~~

5.6. vykdyti visus įsipareigojimus pagal šią Sutartį.

**6. KONFIDENCIALUMAS**

6.1. Visa informacija ir dokumentai, kuriuos Šalys gavo viena iš kitos, yra konfidencialūs ir Šalys neturi teisės skelbti šios informacijos be raštiško kitos šalies sutikimo. Ši taisyklė galioja iki šios Sutarties galiojimo termino pasibaigimo bei dar penkerius metus po jo.

**7. ŠALIŲ TEISĖ Į INFORMACIJĄ**

7.1. Kiekviena Šalis turi teisę susipažinti su bendrų reikalų tvarkymo dokumentais, nepaisant to, įgaliotas jis ar ne tvarkyti bendrus reikalus. Susitarimai, kurie šią teisę apriboja ar panaikina, negalioja.

**8. ATSAKOMYBĖ**

8.1. Atsakomybę už tinkamą projekto gyvendinimą prisiima projekto Pareiškėjas ir Partneriai.

8.2. Šalys už sutartinių įsipareigojimų nevykdymą ar netinkamą vykdymą atsako pagal projekto administravimo ir finansavimo sutarties sąlygas.

8.3. Jeigu Sutartis buvo nutraukta vienai iš Šalių atsisakius toliau būti Sutarties dalyviu arba nebegalint toliau būti Sutarties dalyviu, Šalis, kuri nebėra Sutarties dalyvė, atsako tretiesiems asmenims pagal prievoles, atsiradusias jam esant Sutarties dalyviu, taip, kaip ji atsakytų būdama Šalimi pagal Sutartį.

 **9. TURTAS IR PAJAMOS**

9.1. Turtas, įgyvendinus projektą, įgyjamas kaip jungtinės veiklos rezultatas, šios Sutarties pagrindu naudojamas teisės aktų nustatyta tvarka.

9.2. Pareiškėjas ir Partneriai jokiu būdu negalės perduoti, perleisti, įkeisti turto ar kitaip suvaržyti daiktinių teisių į turtą, kuriam įsigyti yra skiriamos projekto įgyvendinimo lėšos 5 (penkerius) metus nuo projekto įgyvendinimo laikotarpio pabaigos.

9.3. Šalys negalės pakeisti pagal projekto finansavimo ir administravimo sutartį remiamos veiklos pobūdžio ir (ar) turto, kuriam įsigyti buvo naudotos gautos lėšos, nuosavybės formos 5 (penkerius) metus nuo projekto įgyvendinimo laikotarpio pabaigos.

**10. FORCE MAJEURE (NENUGALIMA JĖGA)**

10.1. Ne viena Šalis nebus laikoma sulaužiusi savo įsipareigojimų pagal Sutartį, jei įsipareigojimų nevykdymas yra sąlygotas bet kokios nenugalimos jėgos (*force majeure*) aplinkybių, kurios kyla po Sutarties pasirašymo dienos.

10.2. Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms, reglamentuojamos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.

**11. SUTARTIES GALIOJIMAS**

11.1. Ši Sutartis galioja nuo pasirašymo momento visą projekto įgyvendinimo laikotarpį ir penkerius metus nuo projekto įgyvendinimo pabaigos.

11.2. Sutarties pakeitimai iki administracinės atitikties ir projekto tinkamumo finansuoti vertinimo ir projekto naudos ir kokybės vertinimo etapų pabaigos turi būti įforminami kaip Jungtinės veiklos (partnerystės) sutarties pakeitimai ir suderinti su CPVA.

11.3. Sutarties pakeitimai, įsigaliojus projekto įgyvendinimo sutarčiai, galimi su sąlyga, kad pakeitimai nebūtų turėję esminės įtakos priimant sprendimą dėl projekto finansavimo ir neprieštaraus Gairių nuostatoms. Tokie Sutarties pakeitimai turi būti įforminami kaip Jungtinės veiklos (partnerystės) sutarties pakeitimai ir suderinti su CPVA.

11.4. Sutartis nutraukiama:

11.4.1. pareiškėjui vienašališkai atsisakius projekto finansavimo ir administravimo sutarties, jei nebuvo išmokėta lėšų arba jei grąžinama išmokėta lėšų dalis;

11.4.2. CPVA priėmus sprendimą nutraukti projekto finansavimo ir administravimo sutartį;

11.5. Sutartis baigiasi, kai galutinai paaiškėja, jog projektas nebus finansuojamas.

**12. KITOS SUTARTIES SĄLYGOS**

12.2. Ši Sutartis sudaroma, vykdoma ir bus aiškinama vadovaujantis Lietuvos Respublikos įstatymais ir kitais teises aktais.

12.3. Bet koks ginčas ir (ar) reikalavimas, kylantis iš šios Sutarties, dėl jos ar iš šios Sutarties pažeidimo, nutraukimo ar negaliojimo, sprendimas Šalių tarpusavio susitarimu, o nepasiekus susitarimo per 30 (trisdešimt) kalendorinių dienų, kiekvienas ginčas, nesutarimas ar reikalavimas, kylantis iš šios Sutarties ar su ja susijęs, turi būti sprendžiamas teisme.

12.4. Sutartimi Šalys užtikrina, kad jos galiojimo metu teiks viena kitai pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią Sutartį ar sąlygoti jos pažeidimą, taip pat kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios Sutarties.

 12.5. Sutartiniai prisiimti Šalių įsipareigojimai, teisės ir reikalavimai negali būti perleidžiami trečiajam asmeniui be išankstinio raštiško kitos šalies sutikimo, jeigu šioje Sutartyje neaptarta kitaip.

12.6. Šalys susitaria, kad bet kokie pranešimai, prašymai bei kitoks susirašinėjimas raštu vyks lietuvių kalba ir bus pristatomas per kurjerį arba siunčiamas paštu registruotu laišku, arba elektroniniu paštu, arba faksu, arba įteikiamas asmeniškai kitos Šalies atstovui šioje Sutartyje nurodytu adresu.

12.7. Sutartis sudaryta lietuvių kalba trimis egzemplioriais, turinčiais vienodą teisinę galią, po vieną kiekvienai Šaliai.

**13. ŠALIŲ REKVIZITAI IR PARAŠAI**

|  |  |
| --- | --- |
|  **PAREIŠKĖJAS** **Ukmergės rajono savivaldybės visuomenės sveikatos biuras**Juridinio asmens kodas 302298267Deltuvos g. 19, LT-20127 UkmergėTel. (8 340) 46526El. paštas sveikatosbiuras@ukmergesvsb.lt Direktorė**Vaida Puodžiūnienė** |  **PIRMASIS PARTNERIS****Širvintų rajono savivaldybės administracija**Juridinio asmens kodas 188722373Vilniaus g. 61, LT-19120 ŠirvintosTel. (8 382) 51 590El. paštas savivaldybe@sirvintos.ltAdministracijos direktorė**Ingrida Baltušytė-Četrauskienė** |
| **ANTRASIS PARTNERIS****Molėtų rajono savivaldybės administracija**Juridinio asmens kodas 188712799Vilniaus g. 44, LT-33140 MolėtaiTel. (8 383) 54 761El. p. savivaldybe@moletai.ltAdministracijos direktorius**Sigitas Žvinys** |  |

**PROJEKTO „JAUNIMUI PALANKIŲ SVEIKATOS PRIEŽIŪROS PASLAUGŲ (JPSPP) TEIKIMO MODELIO DIEGIMAS UKMERGĖS, ŠIRVINTŲ IR MOLĖTŲ SAVIVALDYBĖSE“ JUNGTINĖS VEIKLOS (PARTNERYSTĖS) SUTARTIES**

**1 PRIEDAS. PROJEKTO BIUDŽETAS**

**FINANSUOTI IŠ 2014–2021 M. EUROPOS EKONOMINĖS ERDVĖS IR**

**FINANSINIO MECHANIZMŲ**

|  |  |  |  |
| --- | --- | --- | --- |
| **Partneriai** | **Paramos lėšos** | **Pareiškejo ir Partnerių (-ių) nuosavos lėšos** | **Iš viso** |
| Ukmergės rajono savivaldybės visuomenės sveikatos biuras | 94 906,85 | 0 | 94 906,85 |
| Molėtų rajono savivaldybės administracija | 83 715,59 | 0 | 83 715,59 |
| Širvintų rajono savivaldybės administracija | 81 177,91 | 0 | 81 177,91 |
|  **Iš viso** | **259 800,35** | **0** | **259 800,35** |

1. Duomenų mainų svetainė (DMS) skirta projektų, įgyvendinamų pagal 2014–2021 metų Europos ekonominės erdvės ir Norvegijos finansinių mechanizmų programas, duomenų mainams [↑](#footnote-ref-1)